Andrei Sobolev

Andrei Andrejevitš Sobolev (, s. 27. marraskuuta 1989 Taštagol) on venäläinen lumilautailija, joka kilpailee paripujotteluissa. 184 senttimetriä pitkä ja 73 kilogrammaa painava Sobolev edustaa FSO Rossijaa.

Sobolev kilpaili vuoden 2014 talviolympialaisissa Sotšissa ollen parisuurpujottelussa yhdeksäs ja parierikoispujottelussa 27:s. MM-kilpailuihin hän on osallistunut kolmesti, saavuttaen kultaa parisuurpujottelusta ja hopeaa parierikoispujottelusta vuoden 2015 MM-kilpailuista. Nuorten MM-kilpailuista Sobolevilla on yksi hopea parierikoispujottelusta vuodelta 2009.

Maailmancupissa Sobolev on kilpaillut vuodesta 2007 alkaen. Hän on saavuttanut yhden osakilpailuvoiton.

Myös Sobolevin pikkusisko Natalija Soboleva on lumilautailija.

Lähteet 

Venäläiset lumilautailijat
Vuonna 1989 syntyneet
Elävät henkilöt